Dre - se an holl a yae evit lakaat o anv , pep hini en e gêr . Jozef ivez a bignas eus Galilea da Judea , eus kêr Nazared da gêr David anvet Betlehem , dre ma oa eus tiegezh hag eus familh David , evit reiñ e anv gant Mari e wreg , hag a oa dougerez . E - pad ma oant eno , an amzer ma tlee gwilioudiñ a erruas , hag e c ' hanas he mab kentañ - ganet , hag e mailhuras anezhañ , hag e lakaas anezhañ en ur c ' hraou , abalamour ne oa ket plas evito en ostaleri . Bez ' e oa er memes korn - bro mêsaerien a gouske er parkeier , hag a ziwalle o loened e - pad beilhadennoù an noz . Setu un ael eus an Aotrou en em ziskouezas dezho ha gloar an Aotrou a lugernas en - dro dezho , hag o devoe ur spont bras .